《临封八景次韵 其六 南寺钟声》
明代·陈鸿

晨光未启绝祲氛，朗韵洪钟隔浦闻。声彻上方凝秀水，音传下浦沛慈云。

清湘两岸人思起，华馆中宵客意勤。官舍簿书知莫息，闻鸡犹自想华勋。

作者简介：明苏州府吴江人，字文仪，号东桥。嘉靖七年举人，官新乡知县。以权贵渐起，辞官还乡。以诗画自娱，善山水，宗米芾。